เยรูซาเลม
เยรูซาเลม (), เยรูชาลายิม () หรือ อัลกุดส์ () เป็นเมืองในตะวันออกกลาง ตั้งอยู่บนที่ราบของภูเขายูดาห์ ระหว่างทะเลเมดิเตอร์เรเนียนกับทะเลเดดซี เยรูซาเลมเป็นเมืองที่พระยาห์เวห์ทรงเลือกสรรไว้ให้เป็นป้อมแห่งความเชื่อถึงพระเป็นเจ้าแต่เพียงองค์เดียว ประเทศอิสราเอลและรัฐปาเลสไตน์ต่างอ้างสิทธิเหนือเยรูซาเลมว่าเป็นเมืองหลวงของตน อย่างไรก็ตาม การกล่าวอ้างของทั้งสองฝ่ายไม่ได้รับการยอมรับจากนานาชาติ
สถานเอกอัครราชทูตสหรัฐ ณ เยรูซาเลม
ความเคลื่อนไหวครั้งนี้มีขึ้น 23 ปีหลังจากการอนุมัติรัฐบัญญัติสถานเอกอัครราชทูตเยรูซาเลมเมื่อวันที่ 23 ตุลาคม พ.ศ. 2538 ซึ่งกำหนดให้ย้ายที่ตั้งภายในวันที่ 31 พฤษภาคม พ.ศ. 2542 แต่รัฐบาลทุกชุดที่ผ่านมาเลื่อนเวลาออกไป Eugene Kontorovich อ้างว่า การตัดสินใจย้ายที่ทำการครั้งนี้เหมือนสหรัฐยอมรับอำนาจอธิปไตยของอิสราเอลเหนือดินแดนที่ยึดมาจากสงครามหกวันเมื่อ พ.ศ. 2510